UREDBA KOMISIJE (EU) št. 383/2012

z dne 4. maja 2012

o določitvi tehničnih zahtev v zvezi z vozniškimi dovoljenji, ki vključujejo medij za shranjevanje (mikročip)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 2006/126/ES Evropskega parlamenta in Sveta z dne 20. decembra 2006 o vozniških dovoljenjih (1) in zlasti člena 1(2) Direktive,

ob upoštevanju naslednjega:

Vključitev takega mikročipa v vozniško dovoljenje naj bi državam članicam omogočila dodatno izboljšanje ravni zaščite pred goljufijami. Taka obdelava osebnih podatkov se mora izvajati v skladu s predpisi Unije, ki so med drugim določeni v Direktivi 95/46/ES Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (2) .

Če se države članice odločijo za vključitev mikročipa v vozniško dovoljenje, morajo pri njegovi tehnični vključitvi izpolnjevati nekatere zahteve in standarde, da bi se zagotovila interoperabilnost in zadosten odpor proti goljufijam.

Ukrepi, predvideni s to uredbo, so v skladu z mnenjem Odbora za vozniška dovoljenja –

SPREJELA NASLEDNJO UREDBO:

Člen 1

Področje uporabe

Ta uredba se uporablja za vozniška dovoljenja, ki vključujejo mikročip in so bila izdana v skladu z Direktivo 2006/126/ES.

Člen 2

Splošne zahteve

1. Mikročip in podatki, ki jih ta vsebuje, vključno z neobveznimi ali dodatnimi informacijami, so v skladu z določbami Priloge I k tej uredbi.

2. Na mikročip se shranijo usklajeni podatki o vozniškem dovoljenju iz odstavka I.2.1 Priloge I.

3. Države članice se, preden na mikročip vozniškega dovoljenja shranijo dodatne podatke iz odstavka I.2.2 Priloge I, posvetujejo s Komisijo.

Člen 3

Veljavni standardi

Seznam veljavnih standardov za vozniška dovoljenja, ki vključujejo mikročip, je naveden v Prilogi II k tej uredbi.

Člen 4

Postopek za EU-homologacijo

Za vozniška dovoljenja, ki vključujejo mikročip, je treba v skladu z določbami iz Priloge III k tej uredbi izvesti postopek EU-homologacije.

Člen 5

Certifikat o EU-homologaciji

1. Ko so izpolnjene vse ustrezne določbe o EU-homologaciji v zvezi z vozniškim dovoljenjem, ki vključuje mikročip, v skladu s členi 2, 3 in 4 te uredbe, države članice proizvajalcu ali njegovemu predstavniku izdajo certifikat o EU-homologaciji.

2. Država članica lahko po potrebi, zlasti za zagotovitev skladnosti z določbami iz te uredbe, prekliče izdan certifikat o EU-homologaciji.

3. Certifikati o EU-homologaciji in obvestilo o njihovem preklicu morajo biti v skladu z vzorcem iz Priloge IV k tej uredbi.

4. Komisija mora biti obveščena o vseh izdanih ali preklicanih certifikatih o EU-homologaciji. V primeru preklica se navede podroben razlog.

Komisija obvesti države članice o vsakem preklicu EU-homologacije.

5. Certifikati o EU-homologaciji, ki jih izdajo države članice, se vzajemno priznavajo.

Člen 6

Enotne kontaktne točke

1. Vsaka država članica imenuje organ ali telo, ki opravlja nalogo enotne kontaktne točke za zagotavljanje informacij o vozniških dovoljenjih, ki vključujejo mikročip. Enotna kontaktna točka sprejme potrebne ukrepe v zvezi z varstvom podatkov.

2. Države članice sporočijo Komisiji v treh mesecih po začetku veljavnosti te uredbe ime in kontaktne podatke enotne kontaktne točke, določene v skladu z odstavkom 1. Države članice nemudoma sporočijo Komisiji kakršne koli spremembe v zvezi s tem.

3. Komisija predloži državam članicam seznam imenovanih enotnih kontaktnih točk in ga vzdržuje.

Člen 7

Zaščitna klavzula

1. Če država članica vedno znova ugotovi, da večje število vozniških dovoljenj, ki vključujejo mikročip, ni v skladu s to uredbo, to sporoči vsem enotnim kontaktnim točkam, nadzornemu organu iz Direktive 95/46/ES in Komisiji. Pri tem navede ustrezno številko certifikata o EU-homologaciji v zvezi s temi vozniškimi dovoljenji ter opis neskladnosti.

2. Država članica, ki je izdala ta vozniška dovoljenja, nemudoma preuči težavo in sprejme ustrezne ukrepe za njihovo odpravo, vključno s preklicem certifikata o EU-homologaciji, če je to potrebno.

Člen 8

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

(1) UL L 403, 30.12.2006, str. 18.

(2) UL L 281, 23.11.1995, str. 31.

PRILOGA I

Splošne zahteve za vozniška dovoljenja, ki vključujejo mikročip

Splošne zahteve za vozniška dovoljenja, ki vključujejo mikročip iz te priloge, temeljijo na mednarodnih standardih, zlasti standardih ISO/IEC serije 18013. Vključujejo:

— specifikacije za mikročip in logično strukturo podatkov na mikročipu,

— specifikacije za usklajene in dodatne podatke, ki jih je treba shraniti, in

— specifikacije v zvezi z mehanizmi varstva podatkov za digitalno shranjene podatke na mikročipu.

I.1 KRATICE

Kratica Pomen AID Identifikator aplikacije BAP Osnovna zaščita dostopa DG Podatkovna skupina EAL 4+ Certifikat Evaluation Assurance Level 4 Augmented EF Elementarna datoteka EFID Identifikator elementarne datoteke eMRTD Strojno berljivi potovalni dokumenti ICC Kartica z integriranim vezjem ISO Mednarodna organizacija za standardizacijo LDS Logična struktura podatkov PICC Brezkontaktna kartica z integriranim vezjem PIX Lastniška razširitev identifikatorja aplikacije RID Registrirani identifikator aplikacije SOd Varnostni objekt dokumenta

I.2 PODATKI, SHRANJENI NA MIKROČIPU

I.2.1 Usklajeni obvezni in neobvezni podatki o vozniškem dovoljenju

Na mikročip se shranijo usklajeni podatki o vozniškem dovoljenju iz odstavka 3 Priloge I k Direktivi 2006/126/ES. Če se država članica odloči, da bo v podatke o vozniškem dovoljenju vključila postavke, ki so v odstavku 3 Priloge I k Direktivi 2006/126/ES označene kot neobvezne, te postavke shrani na mikročip.

I.2.2 Dodatni podatki

Po posvetovanju s Komisijo lahko države članice shranjujejo dodatne podatke, če to v nobenem primeru ne posega v izvajanje Direktive 2006/126/ES.

Države članice, ki nameravajo vključiti dodatne podatke, predložijo Komisiji natančne informacije o vrsti dodatnih podatkov in razlogih za shranjevanje takih podatkov na mikročip. Komisija te informacije preuči in po potrebi poda mnenje, in sicer ob upoštevanju zahtev iz te priloge in po posvetovanju z delovno skupino, vzpostavljeno v skladu s členom 29 Direktive 95/46/ES. Če je ustrezno, Komisija v svojem mnenju prav tako navede, ali je treba dodatne podatke shraniti v aplikacijo vozniškega dovoljenja EU ali v drugo aplikacijo.

I.3 MIKROČIP

I.3.1 Vrsta medija za shranjevanje

Medij za shranjevanje podatkov o vozniškem dovoljenju je mikročip s kontaktnim ali brezkontaktnim vmesnikom ali kombinacijo kontaktnega in brezkontaktnega (dvojnega) vmesnika, kot je določeno v postavki 1 Priloge II k tej uredbi.

I.3.2 Aplikacije

Vsi podatki na mikročipu se shranijo v aplikacije. Vse aplikacije na mikročipu so identificirane z enotno kodo, imenovano identifikator aplikacije (AID), kot je določeno v postavki 2 Priloge II.

I.3.2.1 Aplikacija vozniškega dovoljenja EU

V določeno aplikacijo vozniškega dovoljenja EU se shranijo obvezni in neobvezni podatki o vozniškem dovoljenju. AID za aplikacijo vozniškega dovoljenja EU je:

„A0 00 00 04 56 45 44 4C 2D 30 31“,

ki ga sestavljajo:

— registrirani identifikator aplikacije (RID) za Evropsko komisijo: „A0 00 00 04 56“,

— lastniška razširitev identifikatorja aplikacije (PIX) za aplikacijo vozniškega dovoljenja EU: „45 44 4C 2D 30 31“ („EDL-01“).

Podatki se združijo v podatkovne skupine (DG) kot del logične strukture podatkov (LDS).

DG se shranijo kot elementarne datoteke (EF) v aplikacijo vozniškega dovoljenja EU ter se zaščitijo v skladu s postavko 3 Priloge II.

I.3.2.2 Druge aplikacije

Drugi dodatni podatki se shranijo v eno ali več določenih aplikacij, razen aplikacije vozniškega dovoljenja EU. Vsaka aplikacija je identificirana z enotnim AID.

I.4 LOGIČNA STRUKTURA PODATKOV APLIKACIJE VOZNIŠKEGA DOVOLJENJA EU

I.4.1 Logična struktura podatkov

Podatki o vozniškem dovoljenju se shranijo na mikročip v logični strukturi podatkov (LDS) iz postavke 4 Priloge II. Ta odstavek določa dodatne zahteve za obvezne, neobvezne in dodatne DG.

Vsaka DG se shrani v eno EF. EF, ki se uporabljajo za aplikacijo vozniškega dovoljenja EU, so identificirane z identifikatorji elementarne datoteke (EFID) in kratkimi identifikatorji EF iz postavke 5 Priloge II.

I.4.2 Obvezne podatkovne skupine

Obvezni in neobvezni podatkovni elementi se shranijo v naslednje DG:

— DG 1: vsi obvezni in neobvezni podatkovni elementi, natisnjeni na dokumentu, razen fotografije obraza in podpisa,

— DG 5: podpis imetnika dovoljenja,

— DG 6: fotografija obraza imetnika dovoljenja.

Podatki DG 1 so strukturirani tako, kot je določeno v odstavku I.6 te priloge in v postavki 6 Priloge II. Podatki, ki jih vsebujejo druge DG, se shranijo v skladu s specifikacijami iz postavke 7 Priloge II.

I.4.3 Dodatne podatkovne skupine

Dodatni podatkovni elementi se shranijo v naslednje DG:

— DG 2: podatki o imetniku dovoljenja, razen biometričnih podatkov,

— DG 3: podatki o organu izdajatelju,

— DG 4: fotografija obraza,

— DG 7: biometrični podatki prstnega odtisa imetnika dovoljenja,

— DG 8: biometrični podatki šarenice imetnika dovoljenja,

— DG 11: drugi podatki, kot je polno ime imetnika v nacionalni pisavi.

Podatki, ki jih vsebujejo te DG, se shranijo v skladu s specifikacijami iz postavke 8 Priloge II.

I.5 MEHANIZMI VAROVANJA PODATKOV

Za potrjevanje avtentičnosti in celovitosti mikročipa in podatkov, shranjenih v njem, ter za omejevanje dostopa do podatkov o vozniškem dovoljenju se uporabljajo ustrezni mehanizmi.

Podatki na mikročipu se zaščitijo v skladu s specifikacijami iz postavke 3 Priloge II. Ta odstavek določa dodatne zahteve, ki jih je treba izpolnjevati.

I.5.1 Potrjevanje avtentičnosti

I.5.1.1 Obvezna pasivna avtentifikacija

Vse DG, shranjene v aplikaciji vozniškega dovoljenja EU, se zaščitijo s pasivno avtentifikacijo.

Podatki, povezani s pasivno avtentifikacijo, morajo biti v skladu z zahtevami iz postavke 9 Priloge II.

I.5.1.2 Neobvezna aktivna avtentifikacija

Mehanizmi neobvezne aktivne avtentifikacije se uporabljajo za zagotovitev, da prvotni mikročip ni bil zamenjan.

I.5.2 Omejitev dostopa

I.5.2.1 Obvezna osnovna zaščita dostopa

Mehanizem osnovne zaščite dostopa (BAP) se uporablja za vse podatke v aplikaciji vozniškega dovoljenja EU. Za zagotovitev interoperabilnosti z obstoječimi sistemi, kot je sistem, ki uporablja strojno berljive potovalne dokumente (eMRTD), je treba uporabljati enovrstični strojno čitljiv prostor (MRZ) iz postavke 10 Priloge II.

Ključ dokumenta Kdoc, ki se uporablja za dostop do čipa, je sestavljen iz enovrstičnega MRZ, ki ga je mogoče vnesti ročno ali s čitalnikom za optično prepoznavanje znakov (OCR). Uporablja se konfiguracija BAP 1, določena za enovrstični MRZ, kot je določeno v postavki 10 Priloge II.

I.5.2.2 Pogojni razširjeni nadzor dostopa

Če je na mikročipu shranjenih več občutljivih podatkov, se dostop do takih podatkov omeji z dodatnimi ukrepi.

Mehanizmi za razširjeni nadzor dostopa so v skladu s specifikacijami iz postavke 11 Priloge II.

I.5.3 Infrastruktura javnih ključev (PKI) za vozniška dovoljenja, ki vključujejo mikročip

Enotna kontaktna točka iz člena 6 vzpostavi potrebne nacionalne ureditve za upravljanje javnih ključev v skladu s Prilogo A k standardu ISO 18013_3.

I.6 NAVAJANJE PODATKOV

I.6.1 Formatiranje podatkov v DG 1

Oznaka L Vrednost Koda M/O 61 V Podatkovni elementi DG1 (drevesna razvrstitev) Oznaka L Vrednost 5F 01 V Številka homologacije ans M 5F 02 V Konstruiran podatkovni objekt elementov demografskih podatkov M Oznaka L Vrednost 5F 03 3 Država članica izdajateljica a3 M 5F 04 V Priimek imetnika as M 5F 05 V Drugo(-a) ime(-na) imetnika as M 5F 06 4 Datum rojstva (ddmmllll) n8 M 5F 07 V Kraj rojstva ans M 5F 08 3 Državljanstvo a3 O 5F 09 1 Spol M/F/U O 5F 0A 4 Datum izdaje dovoljenja (ddmmllll) n8 M 5F 0B 4 Datum izteka roka veljavnosti dovoljenja (ddmmllll) n8 M 5F 0C V Organ izdajatelj ans M 5F 0D V Upravna številka (razen številke dokumenta) ans O 5F 0E V Številka dokumenta an M 5F 0F V Naslov stalnega prebivališča ali poštni naslov ans O 7F 63 V Konstruiran podatkovni objekt kategorij vozil/omejitev/pogojev M Oznaka L Vrednost (kodirana, kot je določeno spodaj) 02 1 Število kategorij/omejitev/pogojev N M 87 V Kategorija/omejitev/pogoj ans M 87 V Kategorija/omejitev/pogoj ans O … … … … … 87 V Kategorija/omejitev/pogoj ans O

I.6.2 Logična oblika zapisa

Kategorije vozil, omejitve ali pogoji se zberejo v podatkovni objekt v skladu s strukturo iz naslednje preglednice:

Koda kategorije vozila Datum izdaje Veljavnost Koda Znak Vrednost

pri čemer velja:

— kode kategorij vozil so zapisane tako, kot je določeno v členu 4 Direktive 2006/126/ES (npr. AM, A1, A2, A, B1, B, itd.),

— datum izdaje je zapisan v obliki DDMMLLLL (dan z dvema števkama, mesec z dvema števkama in leto s štirimi števkami) za kategorijo vozila,

— datum izteka roka veljavnosti je zapisan v obliki DDMMLLLL (dan z dvema števkama, mesec z dvema števkama in leto s štirimi števkami) za kategorijo vozila,